techiaith/cofnodycynulliad_en-cy huggingface dataset:
English: Statistics, statistics, statistics. What worries me is what's actually happening on the ground in our communities, when I and you will see your postbag filled with people experiencing difficulty with universal credit and the credit reform. It was rolled out first of all in Flintshire in my own constituency, actually, so I've seen an increase in pressures there. But I can't see anybody in this room, irrespective of politics - . The fact that 18 to 21-year-olds now will be having the removal of any housing benefit claim - what happens to those young people? Where do they go for their housing solutions? People will be put on the streets. A thousand young people in Wales are being committed to things that shouldn't be happening to very young people in our communities.
Welsh: Ystadegau, ystadegau, ystadegau. Yr hyn sy'n fy mhoeni yw beth sy'n digwydd ar lawr gwlad yn ein cymunedau, pan fyddwch chi a minnau'n derbyn llu o lythyrau gan bobl sy'n cael trafferth gyda chredyd cynhwysol a diwygio credyd. Fe'i cyflwynwyd gyntaf yn Sir y Fflint yn fy etholaeth i, felly rwyf wedi gweld cynnydd yn y pwysau yno. Ond ni allaf weld unrhyw un yn yr ystafell hon, waeth beth fo'u gwleidyddiaeth - . Mae'r ffaith y bydd pobl rhwng 18 a 21 oed bellach yn colli unrhyw hawl i fudd-dal tai - beth sy'n digwydd i'r bobl ifanc hynny? Ble y gallant gael atebion tai? Bydd pobl yn cael eu rhoi ar y strydoedd. Mae mil o bobl ifanc yng Nghymru yn gorfod wynebu pethau na ddylai fod yn digwydd i bobl ifanc iawn yn ein cymunedau.
English: I'm very pleased to hear your strong words on the awfulness, really, of what the UK Government is trying to do to 18 to 21-year-olds, and it's something that, as you know, lots of organisations supporting young people are absolutely up in arms about and are campaigning against. I welcome what you've said about talking to your officials, but will you, working across Government, make the most forceful possible representations to the UK Government to tell them that they've made a mistake on this, that it will lead to homelessness for young people, and ask them to think again?
Welsh: Rwy'n falch iawn o glywed eich geiriau cryfion ynglŷn â pha mor ofnadwy, mewn gwirionedd, yw'r hyn y mae Llywodraeth y DU yn ceisio'i wneud i bobl rhwng 18 a 21 oed, ac fel y gwyddoch, mae llawer o sefydliadau sy'n cefnogi pobl ifanc yn gandryll ac yn ymgyrchu yn erbyn hyn. Croesawaf yr hyn a ddywedoch ynglŷn â siarad â'ch swyddogion, ond a wnewch chi, gan weithio ar draws y Llywodraeth, gyflwyno sylwadau mor rymus â phosibl i Lywodraeth y DU i ddweud wrthynt eu bod wedi gwneud camgymeriad yn hyn o beth, ac y bydd hyn yn arwain at ddigartrefedd ymhlith pobl ifanc, a gofyn iddynt ailfeddwl?
English: Indeed, and the Member is right to raise this issue, as many others have. I've already met with Shelter Cymru this morning on this very issue. This is of grave concern to us, and we're looking at some very quick responses to the potential issue of homelessness for young people. We cannot allow young people to be introduced to the streets of Wales. It is fundamentally wrong by the UK Government.
Welsh: Yn wir, ac mae'r Aelod, fel nifer o bobl eraill, yn iawn i grybwyll y mater hwn. Rwyf eisoes wedi cyfarfod â Shelter Cymru y bore yma ynglŷn â'r mater hwn. Mae'n peri cryn bryder i ni, ac rydym yn edrych ar ymatebion cyflym iawn i broblem bosibl digartrefedd ymhlith pobl ifanc. Ni allwn ganiatáu i bobl ifanc gael eu rhoi ar strydoedd Cymru. Mae'n gwbl anghywir ar ran Llywodraeth y DU.
English: I recently met with 'The Big Issue' and street vendors in Cardiff, and, as politicians and citizens alike, we can do more to help those who are sleeping rough, such as promoting the StreetLink scheme, which allows anyone to call or send an online alert about the location of someone they see sleeping rough, so authorities will then locate them and offer them that support. The expansion of schemes like this, however, illustrates that the number of people sleeping rough in Wales has jumped significantly, and Shelter Cymru has recorded a 63 per cent rise in people needing their service, and this is something that I think we need to tackle and to understand. I want to try and learn about those experiences myself, so I agreed, when I was there - . I don't know how they managed to influence me, but I said that I would go out and become a 'The Big Issue' street vendor so that I could see how many I could sell, in competition with some of the 'The Big Issue' sellers. And I wondered, Cabinet Secretary, if you would like to join me one day - anywhere in Wales; it doesn't have to be Cardiff, in the spirit of the all-Wales approach that we have - to come and sell 'The Big Issue' with me, to see how they operate and to see how they are making a living on the streets.
Welsh: Cyfarfûm yn ddiweddar â 'The Big Issue' a gwerthwyr stryd yng Nghaerdydd, ac fel gwleidyddion a dinasyddion, gallwn wneud mwy i helpu pobl sy'n cysgu ar y stryd, megis hyrwyddo'r cynllun StreetLink, sy'n caniatáu i unrhyw un ffonio neu anfon rhybudd ar-lein yn nodi lleoliad unrhyw un a welant yn cysgu ar y stryd, fel y gall awdurdodau ddod o hyd iddynt a chynnig y gefnogaeth honno iddynt. Mae twf cynlluniau fel hyn, fodd bynnag, yn dangos bod nifer y bobl sy'n cysgu ar y stryd yng Nghymru wedi codi'n sylweddol, ac mae Shelter Cymru wedi cofnodi cynnydd o 63 y cant yn nifer y bobl sydd angen eu gwasanaeth, a chredaf y dylem geisio deall a mynd i'r afael â hyn. Rwyf am geisio dysgu am y profiadau hynny fy hun, felly cytunais, pan oeddwn yno - . Nid wyf yn gwybod sut y gwnaethant lwyddo i ddylanwadu arnaf, ond dywedais y byddwn yn dod yn un o werthwyr stryd 'The Big Issue' er mwyn i mi weld sawl copi y gallwn ei werthu, mewn cystadleuaeth â rhai o werthwyr eraill 'The Big Issue'. A thybed os hoffech ymuno â mi rhyw ddiwrnod, Ysgrifennydd y Cabinet - unrhyw le yng Nghymru; nid oes rhaid gwneud hyn yng Nghaerdydd, yn ysbryd ein hymagwedd Cymru gyfan - i ddod i werthu 'The Big Issue' gyda mi, i weld sut y maent yn gweithredu, ac i weld sut y maent yn gwneud bywoliaeth ar y strydoedd.
English: Well, the Member may be very surprised, but I would be delighted to join the Member in Cardiff or wherever, to come along with you. I think it's really important that we experience the real living experience of people who are working or have found themselves on the streets. The other evening, the Member might be pleased to know that I spent 10 minutes sitting in 'Chippy Alley' in Cardiff, talking to a young person who was homeless. They were stark conversations we had, about the influence of what is happening to her life, and the vulnerability of her. I think I would be more than happy to come out with you and talk to people in the communities in the area you represent, too.
Welsh: Wel, efallai y bydd hyn yn syndod i'r Aelod, ond byddwn yn fwy na pharod i ymuno â'r Aelod yng Nghaerdydd neu ble bynnag, i ddod gyda chi. Credaf ei bod yn bwysig iawn ein bod yn deall profiadau'r bobl sy'n gweithio neu sydd allan ar y strydoedd. Ychydig nosweithiau yn ôl, efallai y bydd yr Aelod yn falch o glywed fy mod wedi treulio 10 munud yn eistedd yn 'Chippy Alley' yng Nghaerdydd, yn siarad â pherson ifanc a oedd yn ddigartref. Cawsom sgyrsiau llwm iawn, ynglŷn â dylanwad yr hyn sy'n digwydd i'w bywyd, a pha mor agored yw hi i niwed. Rwy'n fwy na pharod i ddod gyda chi i siarad â phobl yn y cymunedau yn yr ardal rydych yn ei chynrychioli, hefyd.
English: Thank you very much, and I look forward to going undercover and seeing how many we sell and how many we can - . Well, we'll have a competition, shall we? Let's see. But to go back to the serious issue, there are of course other ways in which you and your Government can help solve this particular problem, as opposed to just selling 'The Big Issue'. Placing duties on local authorities to prevent homelessness has improved matters, but has not stemmed the growth in rough sleepers. Is it now time, do you think, to update your homelessness strategy to include a national approach to tackling rough sleeping, getting people off the street and into accommodation, so if there are other issues - such as mental health problems - that can be addressed, we can make sure that they are, and that we don't have a propensity of people rough sleeping in Wales?
Welsh: Diolch yn fawr iawn, ac edrychaf ymlaen at weithio dan gudd a gweld faint a werthwn a faint y gallwn - . Wel, beth am gael cystadleuaeth? Cawn weld. Ond i ddychwelyd at y mater difrifol dan sylw, mae ffyrdd eraill, wrth gwrs, y gallwch chi a'ch Llywodraeth helpu i ddatrys y broblem benodol hon, yn hytrach na gwerthu 'The Big Issue'. Mae gosod dyletswyddau ar awdurdodau lleol i atal digartrefedd wedi gwella'r sefyllfa, ond nid yw wedi atal y cynnydd yn nifer y bobl sy'n cysgu ar y stryd. Yn eich barn chi, a yw'n bryd diweddaru eich strategaeth ddigartrefedd i gynnwys dull cenedlaethol o fynd i'r afael â chysgu ar y stryd, a dod â phobl oddi ar y stryd ac i mewn i lety, felly os oes pethau eraill - megis problemau iechyd meddwl - gellir mynd i'r afael â hwy, gallwn wneud yn siŵr o hynny, a gwneud yn siŵr nad oes tuedd gynyddol o bobl yn cysgu ar y stryd yng Nghymru?
English: I think when we introduced the legislation around homelessness, we had a fantastic response in terms of a reduction in the numbers, and I pay tribute to local authorities who have been dealing with that. I spoke to Shelter Cymru this morning, and they are very impressed at the pace of the success we've had, but I also acknowledge the fact that there have been some other interventions that have happened here that have caused a different dynamic of street homelessness and rough sleepers out there. If you walk through the cities now, you'll see a younger cohort of individuals being there. The implementation of the 18 to 21-year-old housing benefit cuts this week will increase that. So, there is some work, and I met with the First Minister, also, yesterday, to talk about youth homelessness and the fact that we have to have some urgent pieces of work looking at how we get direct intervention, and it might be by working from the non-traditional way that we provide support. But I've already visited some areas where there are some clever interventions about supporting people and housing solutions as well, which I'm really interested in.
Welsh: Pan gyflwynwyd y ddeddfwriaeth ar ddigartrefedd, cawsom ymateb gwych o ran lleihad yn y niferoedd, ac rwy'n talu teyrnged i'r awdurdodau lleol sydd wedi bod yn ymwneud â hynny. Siaradais gyda Shelter Cymru y bore yma, ac roeddent yn hapus iawn ynglŷn â pha mor gyflym y digwyddodd y llwyddiant hwn, ond rwyf hefyd yn cydnabod y ffaith fod ymyriadau eraill wedi digwydd yma sydd wedi creu dynamig gwahanol o ddigartrefedd a phobl sy'n cysgu ar y stryd. Os cerddwch drwy'r dinasoedd yn awr, fe welwch garfan iau o unigolion yno. Bydd gweithredu toriadau i'r budd-dal tai ar gyfer pobl rhwng 18 a 21 oed yr wythnos hon yn cynyddu hynny. Felly, mae rhywfaint o waith i'w wneud, a chyfarfûm â'r Prif Weinidog ddoe hefyd i siarad am ddigartrefedd ymhlith pobl ifanc a'r ffaith fod yn rhaid i ni weithio ar fyrder i edrych ar sut y gallwn sicrhau ymyrraeth uniongyrchol, a allai gynnwys gweithio o'r ffordd anhraddodiadol rydym yn darparu cefnogaeth. Ond rwyf eisoes wedi ymweld â rhai ardaloedd lle y ceir ymyriadau dyfeisgar i gynorthwyo pobl ac atebion tai hefyd, ac mae hynny o ddiddordeb mawr i mi.
English: I certainly concur with the questions earlier about the housing cap. I think that's a ticking time bomb and something that we have to be campaigning against. But one of the many problems people face when forced into rough sleeping is that, currently, they're not considered to be in priority need. In the past you've rejected phasing out priority need, and defended that decision. And I quote, you've stated: The right balance must be struck between the rights of the applicant and the duties and the burdens that we place on local authorities.' But as you will know, all the research shows that homelessness itself imposes a bigger cost to public services than preventing homelessness in the first place. Even conservative states in the US have grasped this, and here in the UK, Crisis have modelled the financial impact of homelessness and found that in every scenario, the savings for public services outweighed the cost of preventing homelessness by a magnitude of 3:1 over just one year. And for some scenarios where you assume additional costs, such as frequent arrests and use of mental health services and their facilities, the savings could be as high as 20:1. So, would you, therefore, accept that ending priority need and adopting a housing first policy would save public funding in the long term, and agree to look at this matter again as a matter of urgency?
Welsh: Rwy'n sicr yn cytuno â'r cwestiynau yn gynharach ynglŷn â'r cap tai. Credaf ei fod yn fom sy'n tician ac yn rhywbeth y dylem fod yn ymgyrchu yn ei erbyn. Ond un o'r nifer o broblemau y mae pobl yn eu hwynebu pan gânt eu gorfodi i gysgu ar y stryd yw nad ydynt, ar hyn o bryd, yn cael eu hystyried yn bobl ag angen blaenoriaethol. Yn y gorffennol, rydych wedi gwrthod dirwyn angen blaenoriaethol i ben, ac wedi amddiffyn y penderfyniad hwnnw. Rydych wedi datgan, ac rwy'n dyfynnu: 'bod yn rhaid sicrhau'r cydbwysedd cywir rhwng hawliau'r ymgeisydd a'r dyletswyddau a'r beichiau a roddwn ar awdurdodau lleol.' Ond fel y gwyddoch, dengys yr holl ymchwil fod digartrefedd ei hun yn arwain at fwy o gost i wasanaethau cyhoeddus nag y mae atal digartrefedd yn y lle cyntaf. Mae hyd yn oed taleithiau ceidwadol yr Unol Daleithiau wedi deall hyn, ac yma yn y DU, mae Crisis wedi modelu effaith ariannol digartrefedd ac wedi nodi, ym mhob senario, fod yr arbedion i'r gwasanaethau cyhoeddus yn gorbwyso cost atal digartrefedd drwy gymhareb o 3:1 dros un flwyddyn yn unig. Ac ar gyfer ambell i senario lle rydych yn ystyried costau ychwanegol, megis arestio dro ar ôl tro a'r defnydd o wasanaethau iechyd meddwl a'u cyfleusterau, gallai'r arbedion fod mor uchel ag 20:1. Felly, a wnewch chi dderbyn y byddai dirwyn angen blaenoriaethol i ben a mabwysiadu polisi tai yn gyntaf yn arbed arian cyhoeddus yn y tymor hir, a chytuno i ailystyried y mater hwn ar fyrder?
English: As I said earlier on, I think when we introduced the legislation, we were at a point in time where we believed it was the right thing to do. We've seen those interventions being very positive. I think now is the time to refresh policy and have a review about what we're doing in terms of intervention. The evidence is on our streets. We can see people that are homeless and rough sleeping, and, therefore, there must be something out of kilter between the legislation and the implementation. I'm very happy to look at that, and, in addition to Shelter, I met with Crisis as well yesterday. So, I've met with a host of organisations that deal with homelessness, because I think this should be a priority for the Government.
Welsh: Fel y dywedais yn gynharach, pan gyflwynwyd y ddeddfwriaeth hon gennym, credaf ein bod ar bwynt mewn amser pan oeddem yn credu mai dyna oedd y peth iawn i'w wneud. Rydym wedi gweld yr ymyriadau hynny'n bod yn gadarnhaol iawn. Credaf ei bod yn bryd adnewyddu'r polisi yn awr a chynnal adolygiad o'r hyn rydym yn ei wneud o ran ymyrraeth. Mae'r dystiolaeth ar ein strydoedd. Rydym yn gallu gweld pobl sy'n ddigartref a phobl yn cysgu ar y stryd, ac felly, mae'n amlwg fod rhywbeth o'i le rhwng y ddeddfwriaeth a'i gweithrediad. Rwy'n fwy na pharod i edrych ar hynny, ac i gyfarfod â Shelter yn ogystal, cyfarfûm â Crisis ddoe hefyd. Felly, rwyf wedi cyfarfod â llu o sefydliadau sy'n ymdrin â digartrefedd, gan fy mod o'r farn y dylai hon fod yn flaenoriaeth i'r Llywodraeth.
English: Diolch, Llywydd. I previously highlighted to you the Young Foundation's 'Valuing Places' report, funded by Welsh Government, and based on research in three areas, including your own home town, and they said that establishing local networks should be a priority. In your foreword to the Welsh Government's information advice action plan, you say that strong and well-integrated advice services have an important role to play in promoting the well-being and prosperity essential to building resilient communities, and, of course, that's absolutely correct. Based on the recommendations received from the National Advice Network, your plan states that local and regional networks will be key contributors to both the Welsh Government publication of its independent advice needs analysis and the national advice network, although the first was published in March 2017, and the second working group established in 2017-18. How, therefore, will you accommodate this when your plan also says that working with and encouraging the development of local regional networks won't happen until 2018 onwards?
Welsh: Diolch, Llywydd. Rwyf eisoes wedi tynnu eich sylw at adroddiad 'Valuing Places' gan yr Young Foundation, a ariannwyd gan Lywodraeth Cymru, ac sy'n seiliedig ar waith ymchwil mewn tair ardal, gan gynnwys eich tref enedigol eich hun, ac roeddent yn dweud y dylai'r broses o sefydlu rhwydweithiau lleol fod yn flaenoriaeth. Yn eich rhagair i gynllun gweithredu gwybodaeth a chyngor Llywodraeth Cymru, dywedwch fod rôl bwysig i wasanaethau cynghori cryf ac integredig ei chwarae yn hyrwyddo'r lles a'r ffyniant sy'n hanfodol i greu cymunedau cryf, ac wrth gwrs, mae hynny'n gwbl gywir. Yn seiliedig ar argymhellion y Rhwydwaith Cynghori Cenedlaethol, mae eich cynllun yn nodi y bydd rhwydweithiau lleol a rhanbarthol yn brif gyfranwyr yng nghyhoeddiad Llywodraeth Cymru o'i dadansoddiad annibynnol o anghenion cyngor a'r rhwydwaith cyngor cenedlaethol, er bod y cyntaf wedi cael ei gyhoeddi ym mis Mawrth 2017 a'r ail weithgor wedi'i sefydlu yn 2017-18. Sut, felly, y byddwch yn darparu ar gyfer hyn gan fod eich cynllun hefyd yn dweud na fydd cydweithio ac annog datblygu rhwydweithiau lleol rhanbarthol yn digwydd tan 2018?
English: Well, we've already started engaging with communities with regard to our longer term vision on the way to have resilient communities. My team have been talking to all the Communities First clusters and their team managers, and with local authorities. We've already started work with some organisations around Children First zones, and looking at what that looks like for making sure we get feedback from the communities, as opposed to directly down from organisations like ourselves. So, while the proposals may suggest 2018 in terms of timeline, actually, we've started that process already.
Welsh: Wel, rydym eisoes wedi dechrau ymgysylltu â chymunedau mewn perthynas â'n gweledigaeth ar gyfer y tymor hwy ar y ffordd o gael cymunedau cryf. Mae fy nhîm wedi bod yn siarad â holl glystyrau Cymunedau yn Gyntaf a'u rheolwyr tîm, a chydag awdurdodau lleol. Rydym eisoes wedi dechrau gweithio gyda rhai sefydliadau ar barthau Rhoi Plant yn Gyntaf, ac rydym yn ystyried hynny er mwyn sicrhau ein bod yn cael adborth gan y gymuned, yn hytrach na'n uniongyrchol gan sefydliadau fel ni ein hunain. Felly, er bod y cynigion yn awgrymu 2018 o ran yr amserlen, mewn gwirionedd rydym wedi dechrau'r broses honno eisoes.
English: Okay. Well, one of the local organisations I've referred to you, which is delivering an internationally developed, world-class service, is the Eagle House Youth Development Community Interest Company, working in Snowdonia, based on Anglesey, and their young achievers programme, helping to tackle offending by supporting young people upfront. They've run two successful contracts with job centres, and continue to deliver across north Wales for them. They've also been contacted by local education authorities across north Wales to provide residential behavioural development courses for schools, but they're still fighting to get their work with prolific offenders, and reducing the offending, off the ground, even with the support of the police offender management unit and probation, and they ask for a meeting with you. Now, I fully appreciate your response, when you said that you provide funding directly to the youth offending teams via local authorities, and it's for them to commission that service directly from Eagle House. But I ask you again: will you engage directly with them to see for yourself how effective this sort of local network intervention is? And I know you can't force local authorities, but you can certainly highlight good practice that they may wish to consider. Will you do so?
Welsh: Iawn. Wel, un o'r sefydliadau lleol rwyf wedi eu cyfeirio atoch, sy'n darparu gwasanaeth o'r radd flaenaf a ddatblygwyd ar sail ryngwladol, yw Cwmni Buddiannau Cymunedol Datblygu Ieuenctid Eagle House, sy'n gweithio yn Eryri ac wedi'u lleoli ar Ynys Môn, a'u rhaglen ar gyfer cyflawnwyr ifanc, sy'n helpu i fynd i'r afael â throseddu drwy gefnogi pobl ifanc ymlaen llaw. Maent wedi cyflawni dau gontract llwyddiannus gyda chanolfannau gwaith, ac yn parhau i ddarparu ar eu cyfer ledled gogledd Cymru. Mae awdurdodau addysg lleol ledled gogledd Cymru wedi cysylltu â hwy hefyd i ddarparu cyrsiau preswyl ar ddatblygu ymddygiad i ysgolion, ond maent yn dal i frwydro i gael gwynt dan adain eu gwaith gyda throseddwyr cyson a lleihau'r troseddu, hyd yn oed gyda chefnogaeth uned rheoli troseddwyr yr heddlu a'r gwasanaeth prawf, ac maent yn awyddus i gael cyfarfod gyda chi. Nawr, rwy'n gwerthfawrogi eich ymateb, pan ddywedoch eich bod yn darparu cyllid uniongyrchol i'r timau troseddau ieuenctid drwy'r awdurdodau lleol, ac mai eu cyfrifoldeb hwy yw comisiynu'r gwasanaeth hwnnw'n uniongyrchol gan Eagle House. Ond gofynnaf i chi eto: a wnewch chi ymgysylltu'n uniongyrchol â hwy i weld â'ch llygaid eich hun pa mor effeithiol yw'r math hwn o ymyrraeth rhwydwaith lleol? A gwn na allwch orfodi awdurdodau lleol, ond yn sicr, gallwch dynnu eu sylw at arferion da y gallent fod eisiau eu hystyried. A wnewch chi hynny?
English: Well, I would hope that local authorities were able to get into that space of intervention and support for businesses that can demonstrate they're having a positive impact. I actually visited Flintshire, who are working with the Youth Justice Board on an enhanced case management programme, which has a massive impact on the reduction of reoffending in a very prolific area of reoffenders. We've had some great success there. I'm sure that my team will have heard your question and will talk to the Youth Justice Board accordingly to see if they are able to meet with, I think you say, the Eagle House organisation.
Welsh: Wel, byddwn yn gobeithio bod awdurdodau lleol yn gallu sicrhau ymyrraeth a chefnogaeth ar gyfer busnesau sy'n gallu dangos eu bod yn cael effaith gadarnhaol. Bûm yn ymweld â Sir y Fflint, sy'n gweithio gyda'r Bwrdd Cyfiawnder Ieuenctid ar raglen reoli achosion uwch, sy'n cael effaith enfawr ar leihau cyfraddau aildroseddu mewn ardal â nifer uchel o droseddwyr cyson. Rydym wedi cael cryn lwyddiant yno. Rwy'n siŵr y bydd fy nhîm wedi clywed eich cwestiwn, ac y byddant yn siarad â'r Bwrdd Cyfiawnder Ieuenctid yn unol â hynny i weld a allant gyfarfod â sefydliad Eagle House, fel y dywedoch, rwy'n credu.